
Boian Alexandrovici, celebrul preot român care a fost condamnat la puşcărie de către Tribunalul din 
Negotin, fiindcă a zidit, în 2004, prima biserică românească în Malainiţa, Serbia de Nord-Est, a fost numit 
vicar al Bisericii Ortodoxe Române pentru cei peste 300.000 de români din ținuturile istorice Timoc, 
Morava, Homolie şi sudul Dunării. 

Misiunea de a ridica alte biserici româneşti 

PS Daniil, Întâistătătorul Episcopiei BOR „Dacia Felix”, cu sediul la Vârşeţ, Serbia, a declarat că 
ridicarea la rang de vicar a preotului-martir Boian Alexandrovici s-a făcut printr-o decizie chiriarhală, el 
continuând să activeze şi ca protopop al Protopopiatului „Dacia Ripensis”, care administrează parohiile din 
Serbia de Nord-Est. „Noua funcţie a părintelui Boian Alexandrovici este o recunoaştere a tot ce a făcut el 
pentru renaşterea, după aproape 180 de ani de sete duhovnicească, a BOR în această parte a Serbiei, unde 
autoritățile administrative şi ecleziastice sârbe au împiedicat, după 1833, ascultarea de către români a 
slujbelor în limba română şi săvârşirea ritualurilor şi tradiţiilor bisericeşti strămoşeşti”, a afirmat PS Daniil. 
Vicarul Boian Alexandrovici are misiunea de a sprijini zidirea altor biserici româneşti pe vetrele în care 
cândva domnii români şi comunitățile locale au ridicat întru credinţă sfinte lăcaşe de cult, care, datorită 
vicisitudinilor istoriei, au fost demolate sau trecute în inventarul Bisericii Ortodoxe Sârbe. 


Acum şapte ani, nu aveai voie să te rogi în limba română 

Cu acelaşi prilej, pe lista parohiilor existente din Morava, Timoc, Homolie şi sudul Dunării — 
Malainiţa şi Remesiana, Clococeavăţ, Gorneana, Horreum Margi şi Isacova, Nigotin, Aquae şi Sârmănovaţ, 
Țârnaica, Bor, Geanova, Dupliana, Metoniţa şi Zlocucea — au mai fost adăugate Kladova şi Cucevo. 

Boian Alexandrovici a precizat că în zonele româneşti din Serbia de Nord-Est, unde în urmă cu 
aproape şapte ani, nici nu aveai dreptul să te închini sau să spui o rugăciune în limba română, se află deja 
ridicate două biserici româneşti (la Malainiţa şi Isacova), şase troițe amplasate în locurile încărcate de istorie 
ale românilor şi cinci clerici. „Cu osteneală şi plini de credință, vom face astfel încât, precum pasărea 
Phoenix, toate bisericile să se ridice la loc. Aşa înţeleg eu de acum înainte menirea mea pe acest pământ. 
Sunt recunoscător tuturor celor care m-au îndrumat şi mi-au călăuzit bucuriile şi necazurile printre românii 
mei”, a spus Alexandrovici. 

A şasea troiță românească a fost amplasată în luna iunie de către Protopopiatul Ortodox Român 
„Dacia Ripensis” şi Societatea Culturală „Ariadne Filium”, în locul numit „Câmpul Giani” din localitatea 
românească Metoniţa, din Valea Timocului, Serbia. Ultima troiță a fost sfințită în 21 iulie, în satul românesc 
Neresniţa, comuna Cuceva. „Credincioşii români duc lipsă de biserici în cele peste 154 de sate ale lor. Până 
în anul 1833, în acestea fuseseră construite aproape 90. Ele nu mai sunt, sunt ruinate sau nu le mai aparțin. 
De aceea, vom pune mai întâi troițe, care şi ele simbolizează altarele unde românii se pot ruga în româneşte 
şi pot asculta slujbe în limba lor maternă”, a afirmat Alexandrovici. Celelalte troițe au fost amplasate în 
perioada anilor 2009-2011, în localităţi cu populaţie majoritar românească: Sârmănovaţ, Geanova, Isacova, 
Şipicova şi Gorneana. La evenimentul de la Metoniţa au participat PS Daniil şi preoţii protopopiatelor 
româneşti Horreum Margi, Metoniţa şi Zlocucea şi Malainiţa şi Remesiana. 


Gheorghe Miron 
Ziua de Vest 


Noi şi bulgarii 


În istoria noastră lungă şi complicată am avut parte de multe, de lupte cu vecinii, cu imperiile care 
ne-au călcat sau intenționat să ne ocupe sau să ne împartă, cu năvălitori, cu tot ce putea încerca un popor 
statornic. Situaţia noastră s-a complicat enorm şi prin faptul că am rămas o insulă latină într-o mare slavă, 
lovită dintr-o parte de o forță fino-ugrică. Şi rezultatele s-au văzut: poporul român latin a fost redus tot mai 
mult ca şi areal de răspândire, până a ajuns cam la situația de astăzi. Nu mai există români în câmpia 
panonică, deşi ei existau înainte de sosirea ungurilor, erau chiar foarte mulți. Românii din sudul Dunării au 

ajuns o minoritate persecutată şi nu se ştie dacă în câteva zeci de ani vor mai exista. La fel şi în Balcani. La 
est de Nistru, de la o comunitate importantă, care la jumătatea secolului trecut se extindea destul de 
numeroasă şi dincolo de Bug (vezi studiul lui Anton Golopenţia din 1942, Românii de la est de Bug), astăzi 
nu mai putem vorbi de români ca şi de o comunitate, poate doar ca şi de elemente uitate în masa de locuitori 
de acolo. 

Dar cum şi de ce s-a ajuns la o astfel de situaţie care astăzi ni se pare atât de greu de înţeles şi de 
crezut? Mai ales de ce? De ce românii au fost practic exterminați pe vaste teritorii, şi au ajuns să trăiască 
majoritari doar în arealul actual? De ce românii protejează minoritățile aflate pe teritoriul lor, în timp ce alții 
fac toate eforturile să extermine şi să deznaționalizeze minoritățile române de pe la ei? 

Nimeni nu ar putea da un răspuns satisfăcător la aceste întrebări. S-ar putea scrie tomuri întregi, mii 
de pagini, şi tot nu cred că am găsi răspunsurile. Adevărul este unul singur, toți vecinii noştri de ieri şi de azi 
ar fi mult mai bucuroşi dacă noi nu am fi existat. Sau dacă am fi încetat să existăm, la un moment dat în 
decursul istoriei. Şi pentru asta nu au precupeţit niciun efort, şi nici astăzi situația nu este mult diferită. 

În disperarea noastră de a găsi un singur vecin despre care să putem spune că ne este aliat şi prieten 
(afară de Marea Neagră), ne-am îndreptat privirile în jur. Iniţial, am sperat că bulgarii ar putea fi aceştia, din 
moment ce dinspre ruşi şi unguri, mai târziu austro-unguri, nu aveam la ceva bun să ne aşteptăm, după 
istoria însângerată a relaţiilor noastre. Istoric vorbind, de la bulgari am fi avut cele mai multe motive să ne 
aşteptăm la o bună relație, chiar alianță. 


Frăția româno-bulgară 

Bulgaria a apărut ca stat pe harta Europei şi în urma jertfei noastre de sânge care ne-a adus 
independenţa, în războiul de la 1877-1878, la Plevna, Griviţa, Rahova, Vidin şi Smârdan. Până atunci, toţi 
patrioții naționaliști bulgari asupriţi de imperiul otoman îşi găseau refugiu şi protecție în România, de unde 
îşi puteau desfăşura fără intervenţii sau 
obstrucționări activitatea lor naționalistă. 
După apariția Bulgariei, la un moment dat, 
chiar s-a vehiculat intens ideea unirii 
României şi Bulgariei sub sceptrul regelui 
Carol I, după detronarea țarului Alexandru 
de  Battemberg (1879-1886). Chiar 
Stambulov, dictatorul Bulgariei, i-a oferit 
regelui Carol I al României coroana 
Bulgariei. Manifestul adresat românilor la 
1885 de către patriotul bulgar Zaharia 
Stoianov, şeful delegației venite la 
Bucureşti spre a pregăti uniunea personală 
a Bulgariei cu România, reliefa 

i ; pr £ sentimentele bulgarilor 
Gravura din presa vremii. Atac la Plevna față de România, cel puțin atunci. 

Un fragment: 

„Nu există un singur bulgar, mai mult sau mai puţin inteligent şi patriot, care să nu fi călcat 
pământul liber al României şi să nu se fi folosit de ospitalitatea frățească a românilor. Într-o epocă de 
jumătate de secol, într-o epocă neagră şi groaznică pentru noi, privirea poporului bulgar a fost pururea 
ațintită asupra malului stâng al Dunării. Tot ce era onest şi nobil, tot ce avea vreo inițiativă era cuprins de 
ideea de a salva patria sa nenorocită, tot ce n-a putut să respire în Bulgaria robită, lucra şi trăia în sfânta 
Românie. Îmi aduc aminte, precum îşi aduc aminte toți amicii mei, că cuvintele: România, Bucureşti, 
Ploieşti, Giurgiu, Brăila, Galaţi, şi aşa mai departe, au fost pentru noi cuvinte sfinte şi egale cu cuvinte din 
Sfânta Scriptură. Când vreunul din patrioții noştri, prigonit crud de guvernul otoman, scăpa în fine din 
ghearele străinului neîndurător, el găsea refugiul într-un oraş al României. Da, fraților români, pământul 
vostru a fost pentru noi pământul făgăduit. La începutul renașterii noastre naţionale, cele dintii voci care 

ne treziră din somnul robiei, s-au auzit în România. Tara voastră a fost pentru noi focarul luminat al 
libertăţii, speranţa în viață nouă, în progres. Deşi vasali puterilor sultanului, românii au îngăduit, ba chiar 
au patronat organizarea comitetelor revoluționare, au permis lui Pernovski să pronunţe discursurile sale 
înfocate, au permis lui Liuben Karavelov tipărirea ziarelor ,,Svoboda ” şi „„ Nezavisimosti”. Voi aţi permis 
neastâmpăratului Botev sa ne trimită ,, Cuvântul refugiatului bulgar” şi apoi să editeze „,Znamea ”, organe 
de publicitate care, dacă ar fi apărut acum în Bulgaria, ar fi indignat desigur elementele din care se 
compune tagma trădătorilor patriei noastre mult încercate. Pământul vostru a hrănit pe apostolii libertăţii 
bulgare, pe luptătorii uriaşi ai independenţei noastre... Salutare dar pământului sfânt al României, fie 
binecuvântat! România a fost a doua patrie pentru mii de martiri ai noştri. 

După eliberarea Bulgariei simpatia poporului român a rămas nemărginită pentru noi. La 1885, 
când duşmanul năvăli sub zidurile Slivnicei şi Vidinului, când am fost părăsiți de Europa întreagă, atunci 
numai în Parlamentul român s-a găsit o inimă plină de compătimire pentru noi; numai în Parlamentul 
român s-a ridicat o voce pentru cauza dreaptă a poporului bulgarului... Din România ne vin razele 
binefăcătoare ale libertăţii, razele deşteptării noastre morale... Cu întristare şi amărăciune ne gândim că 
până acum n-am răsplătit cu nimic poporul român pentru toate acestea. În temelia libertăţii noastre zac 
osemintele fiilor României , iar noi nici două cuvinte de mulțumire n-am pronunţat până acum...” 

Impresionantă această dovadă de prietenie, nu-i aşa? La acel moment părea că noi şi bulgarii vom fi 
ca frații, chiar se punea problema unirii sub aceeaşi domnie, a regelui Carol I al României, ba chiar marele 
Mihai Eminescu pusese un pariu pe această temă, după un document recent descoperit. Atunci, de unde atâta 
ură a bulgarilor împotriva noastră, doar după câţiva ani? De unde şi de ce? Au fost două lucruri care i-au 
transformat pe bulgari din cei mai mari prieteni ai noştri în unii dintre cei mai îndârjiți duşmani. Dar să 
vedem contextul în care s-a petrecut această transformare. 

După războiul ruso-româno-ture din 1877-1878, în urmă căruia Bulgaria a apărut pe hartă, pacea de 
la San Stefano (3 martie 1878) le 
dădea bulgarilor un teritoriu imens, 
cu ieşire la patru mări, respectiv 
Marea Neagră, Marea Egee, Marea 
Adriatică şi Marea Marmara. Dar 
pacea de la Berlin (1878) le reducea 
acest teritoriu, lăsând sudul în mâna 
Turciei, pentru a potoli Rusia, care 
dorea pentru acest nou vasal al său, 
respectiv Bulgaria, un teritoriu cât 
mai vast, pentru a-i fi mai uşor să 
ajungă la Istambul, cheia Mării Negre 
şi ieşirea spre Mediterana, conform 
planului imperial schiţat încă de Petru 
Liberated Bulgaria (1878). | cel Mare: Cui Era. gi dires, Pusia 
Treaty of San Stefano and Congress of Berlin. | = vedea în acest război şi această pace 
doar o simplă etapă spre întinderea 
posesiunilor ei cât mai mult spre Istambul, în aşa fel încât Marea Neagră să devină o mare rusească. 
Stăpânind cheia Mării Negre, strâmtorile, acest lucru ar fi devenit un fapt împlinit. De aceea, timp de mai 
bine de două sute de ani, Rusia a dus nenumărate războaie împotriva Imperiului Otoman, omul bolnav al 
Europei, cum îi spuneau diplomaţii secolului XIX, pentru moştenirea acestui imperiu. Când Rusia, respectiv 
Imperiul Țarist, a ajuns prea departe, au intervenit inclusiv militar puterile occidentale, marile imperii 
coloniale, care îşi vedeau amenințate posesiunile de ambițiile nemăsurate ale țarilor. Imperiul Britanic se 
temea de extinderea ruşilor în Asia Centrală, de unde ar fi putut ajunge să amenințe perla coroanei, India. De 
aici a izbucnit războiul Crimeei (1853-1856), unde Franţa şi Anglia au luptat alături de turci împotriva 
ruşilor, pentru a le stăvili avântul expansionist. În urma înfrângerii Rusiei, diplomaţii occidentali au decis 
crearea unui bloc solid care să poată sta în calea ambițiilor expansioniste ale Rusiei către Balcani şi 

Istambul. Cea mai bună soluţie găsită este crearea unui bloc românesc solid, mai ales că românii nu erau 
slavi şi s-ar fi împotrivit tendinţelor expansioniste ale Rusiei care ar fi încercat să facă legătura cu slavii 
sudici, respectiv sârbii şi bulgarii. În acest context ar trebui privită unirea de la 1859, doar la trei ani după 
încheierea războiului Crimeei. Mai ales că după acest război, Moldovei i se înapoiază sudul Basarabiei, 
aproximativ actualul Bugeac, parte din Basarabia răpită la 1812. 

La 1878, războiul ruso-româno-ture aduce independența României şi apariția pe harta lumii a 
Bulgariei, mai întâi imensă, conform tratatului de la San Stefano, apoi redusă aproximativ în limitele ei 
etnice, conform Congresului de la Berlin. Era oarecum normal, patru milioane de bulgari stăpânind un 
teritoriu de opt milioane de locuitori, doar ungurii mai aveau astfel de pretenții. 

Referitor la noi, ruşii ne iau sudul Basarabiei şi „ne dau în schimb” Dobrogea, teritoriu pe care ei nu 
l-au stăpânit niciodată, deci nu prea aveau cum să-l dea. Dobrogea, majoritar populată de români, a fost 
stăpânită de turci până atunci, iar înainte de aceştia a fost în cuprinsul Ţării Româneşti a lui Mircea cel 
Bătrân, iar înainte de el, în voivodatul românului Dobrotici, de unde îi vine şi denumirea. Dobrotici, aliatul 
lui Mircea cel Bătrân, murind fără urmaşi, şi-a lăsat voivodatul acestuia. 


De la prieteni la duşmani 

Două mari probleme au transformat prietenia şi iubirea bulgarilor față de noi în cea mai aprigă ură, 
pe lângă caracterul poporului ca şi neam uralo-altaic, cu influenţe slave, care s-a văzut deodată, de la popor 
supus turcilor la un mic imperiu, iar apoi redus la limita lor etnică. 

Prima a fost chestiunea macedoneană. 

Populaţia aromână din Pind era numeroasă, dar prea risipită şi prea departe de graniţele țării pentru a 
putea fi subiectul unei acţiuni de încorporare a ei în graniţele statului român. De aceea toate acțiunile statului 
român au fost de păstrare a caracterului ei etnic, dar şi acestea foarte timide. Dar în contextul luptei 
popoarelor balcanice pentru moştenirea putredului Imperiu Otoman, populația aromână a devenit victimă, 
prinsă între acțiunile de grecizare şi cele de bulgarizare. lar acestea se manifestau cu violență, cu flinta, cu 
cuțitul şi toporul. Aromânii erau prinşi între bandele de antarţi greci şi cele de comitagii bulgari. Nu cred că 
s-ar putea scrie vreodată o istorie completă a suferințelor aromânilor în acea perioadă, precum şi a celor 
rămaşi chiar şi astăzi pradă acţiunilor de eradicare a neamului lor, de ştergere cu desăvârşire a oricăror urme 
ale apartenenţei lor la neamul aromân, ramură a românilor. La fel s-a întâmplat şi se întâmplă cu toți românii 
rămaşi înafara graniţelor statului român, fie că vorbim de cei aflați astăzi în componenţa Ucrainei, Serbiei, 
Bulgariei, Ungariei, pretutindeni unde mai există români în imensa mare slavă sau fino-ugrică. 

Bulgarii au procedat cu metodă în stârpirea populaţiei aromâne pretutindeni unde a găsit-o, folosind 
violenţa extremă, inclusiv asasinatele în masă. Nu a fost îndeajuns, a ucis şi înafara teritoriului său, şi nu s-a 
sfiit să o facă chiar pe teritoriul României, ţara căreia îi datora atât de mult. 

În luna iunie a anului 1900 profesorul Mihăileanu, unul dintre conducătorii mişcării naţionale 
aromâneşti este asasinat pe străzile Bucureştilor de către un comitagiu bulgar trimis de Sofia cu această 
misiune specială. Căpetenia comitagiilor, Sarafov, pusese la cale acest asasinat şi multe altele, tocmai de la 
Bucureşti. Opinia publică românească se revoltă şi un conflict militar este evitat cu multă greutate. Autorii 
morali ai crimei au fost dați în judecată de nevoie de către bulgari, dar au fost achitaţi de justiția bulgărească 
şi duşi în triumf de populaţia Sofiei. O tot mai mare aversiune contra României câştiga teren. 

A doua a fost problema Dobrogei. 

La Congresul de la Berlin, Rusia oferise României Dobrogea ca o compensație pentru răpirea din 
nou a celor trei judeţe din sudul Basarabiei. Teritoriul oferit de ruşi cuprindea şi cea mai mare parte a 
Cadrilaterului, că doar nu dădeau de la ei, ci din teritoriul aflat atunci în stăpânirea Imperiului Otoman. În 
urma refuzului nostru de a accepta cedarea sudului Basarabiei, Rusia răzbunătoare propusese congresului o 
frontieră sudică ce trecea imediat pe la sud de linia ferată Cernavodă — Constanţa. Intervenţia Franței a făcut 
ca frontiera să fie stabilită ca o linie trasă între un punct la răsărit de Silistra şi Mangalia inclusiv. Urmau o 
serie de stipulațiuni care trebuiau aplicate de o comisie mixtă, care s-a tergiversat până pe la 1880, când a 
fost trasată net defavorabil pentru România, în urma reavoinţei delegaților ruşi. România a declarat că nu 
acceptă această frontieră şi şi-a rezervat dreptul să ceară aplicarea strictă a Tratatului de la Berlin, deoarece 

nu se respectase voinţa congresului, lăsând în mâinile bulgarilor Silistra cu forturile ei, cheia apărării întregii 
regiuni, ca şi o permanentă ameninţare împotriva Dobrogei. Mai mult, linia nu era dreaptă, ci făcea două 
intrânduri dintre care unul se apropia până la 35 km de linia ferată strategică Cernavodă — Constanţa. 

Între timp ostilitatea Rusiei faţă de România creştea din ce în ce mai mult, ruşii văzând în ocuparea 
din nou a sudului Basarabiei doar o etapă în planul lor expansionist. Revenirea Dobrogei la România era 
necesară, altfel marile puteri nu ar fi acceptat rezoluţiile congresului, din moment ce nu doreau o legătură 
directă între ruşi şi „frăţiorii” lor bulgari. Ori, Rusia tocmai asta urmărea, trecerea Dobrogei la bulgari 
pentru a-şi asigura accesul direct spre Constantinopol, cheia Mării Negre şi poarta spre Mediterana. Mai 
mult, creşterea cât mai mare a Bulgariei în dauna tuturor, prin acest aliat fidel şi devotat urmând să 
controleze întreaga regiune. lar bulgarii au prins ideea din zbor, devenind roşi de ambiţii imperiale 
nemăsurate şi nejustificate. Numai ca şi un exemplu, proiectul de tratat mult mai ofensiv între Rusia şi 
Bulgaria din 1909, menit să-l înlocuiască pe cel din 1902, cuprinde şi următoarele: „În cazul unei reuşite 
fericite a unui război împotriva Austro-Ungariei şi României... Rusia se angajează să facă tot posibilul 
pentru mărirea teritoriului bulgar cu localitățile cu populaţie bulgară, situate între Marea Neagră şi malul 
drept al Dunării.” O formă oarecum neutrală care ascunde anexarea Dobrogei la Bulgaria. 


Statuia lui 
Ovidiu- 
Constanţa, 
dărâmată 
bulgari în 


România 
războaiele 
balcanice 
În vara lui 
1912, profitând de situația dificilă în care se găsea Turcia şi îndemnate de ruşi, Bulgaria, Serbia, 
Muntenegru şi Grecia se aliară şi declarară război Turciei pentru posesiunile europene ale acesteia, la 18 
octombrie 1912 (stil nou, respectiv 5 octombrie stil vechi). 

Turcii se arătară mai prejos de cea mai pesimistă aşteptare, în câteva săptămâni toată Tracia, 
Macedonia şi Serbia veche erau în mâna aliaţilor, turcii apărând doar bariera de la Ceatalgea, 

din faţa Constantinopolului, şi trei cetăți, Adrianopol, Scutari şi Ianina. Puterile europene, speriate 
de posibilitatea extinderii conflictului balcanic într-unul european (cum de altfel s-a întâmplat doi ani mai 
târziu), forțară încheierea unui armistițiu la 3 decembrie, tratativele urmând să aibă loc la Londra. Trageri de 
timp, negocieri sterile, apoi o lovitură de stat a junilor turci aduce la putere pe Mahmud Şevket, iar luptele 
reîncep, terminându-se cu căderea celor trei cetăți turceşti. 

De la declararea războiului, România îi asigurase pe bulgari de deplina sa neutralitate, invocând 
principiul echilibrului balcanic. Nu avea împotrivă lupta pentru îmbunătăţirea situaţiei creştinilor din 
Imperiul Otoman, dar era pentru menţinerea integrității Turciei. Guvernul român adăugase însă: „Dacă 
totuşi, schimbări teritoriale se vor produce în Balcani, România va avea şi ea să-şi spună cuvântul său”. La 
Londra, când era clar că schimbări profunde se vor produce în Balacani, România a cerut o compensație 
teritorială la frontiera disputată a Dobrogei. România a cerut jumătatea nordică a Cadrilaterului, până la linia 
Rusciuc — Silistra — Şumla — Varna, deci o fâşie de teritoriu la sud de frontiera dobrogeană, până la limita 

Turtucaia — Balcic, teritoriu locuit predominant de turci, apoi de găgăuzi, bulgarii fiind în minoritate. Era 
nevoie de această compensație, în ideea că Bulgaria se mărise considerabil şi devenise extrem de agresivă 
faţă de vecinii ei, o atitudine imperialistă susținută din umbră de către Rusia. lar această linie este o 
necesitate strategică, din punct de vedere militar. Linia care o face spre sud-est asigură protecția capitalei 
noastre la un atac dinspre sud. Bucureştiul este la o distanţă mică faţă de Dunăre, orice forţare a fluviului de 
către o armată amenințând direct capitala. Dar existența liniei de frontieră spre sud-est asigură protecția 
capitalei, prin faptul că o armată ce ar încerca să treacă fluviul va putea fi atacată din flanc de pe această 
linie, sau i-ar fi tăiate liniile de comunicaţii. Exact aşa s-a întâmplat în 1916, când armata germano-bulgaro- 
turcă a lui Mackensen nu a putut merge direct spre Bucureşti, în ciuda superiorității lor, ci pentru a nu fi 
atacați din flanc, mai întâi au trebuit să respingă trupele noastre până în Dobrogea, abia apoi să treacă 
Dunărea spre Bucureşti. 

La pretenţiile României, Bulgaria cere protecția Rusiei, iar aceasta merge atât de departe încât la 30 
ianuarie ne trimite o notă în care ameninţă cu războiul. Încurajaţi de ruşi, bulgarii refuză orice tratative. Atât 
Rusia, cât şi Austro-Ungaria erau direct interesate în Balcani şi făceau manevrele şi presiunile de rigoare. 
Tergiversările tipic balcanice în semnarea păcii îi exasperară pe englezi până într-atât încât la 15 mai 1913, 
Sir Edward Grey, ministrul de externe britanic, a trimis o notă presei şi delagațiilor: „Sir Edward Grey a 
înştiințat pe delegaţii balcanici că acei care doresc să semneze preliminariile păcii trebuie să o facă fără 
întârziere. Cei care nu sunt dispuşi să semneze, vor face mai bine să părăsească Londra, deoarece e inutil 
pentru ei să rămână aici şi să continue o discuţie al cărei unic rezultat e o amânare fără de sfârşit.” Două zile 
mai târziu, delegaţii semnară pacea prin care Turcia ceda toate provinciile sale europene. Dar cearta dintre 
aliați pentru împărţirea prăzii se mută în Balcani şi în capitalele statelor interesate, Rusia făcând eforturi 
pentru a împiedica izbucnirea unui război între aliaţii de ieri, iar Conferința ambasadorilor de la Petersburg 
luă asupra ei sarcina de a aplana conflictul bulgaro-român pe chestiunea graniţei dobrogene. 


Al doilea război balcanic şi intervenţia 
României 

Megalomania şi agresivitatea Bulgariei se 
accentuară, pretențiile sale asupra teritoriilor smulse 
Turciei întrecând orice aşteptări. Simpatia Rusiei se mută 
asupra Serbiei, în timp ce Austro-Ungaria susținea 
Bulgaria, în dorința ei de a slăbi Serbia şi eventualele ei 
pretenții asupra teritoriilor locuite de sârbi din cuprinsul 
monarhiei dualiste. Războiul între foştii aliați devenise 
inevitabil, iar acum sârbii şi grecii fac propuneri de alianță 
României, deşi inițial toți o doreau în afara disputelor. 
Cancelariile europene se îndreptau tot mai mult asupra 
României, devenită factor de echilibru, mai mult, ea 
devenise arbitrul în Balcani. 

Deşi ţarul Nicolae al Rusiei amenințase direct pe 
cei ce ar porni războiul între frați, la 16/29 iunie 1913, la 
ordinul direct al țarului Ferdinand al Bulgariei, bulgarii 
dezlănțuiră un atac devastator asupra sârbilor pe întregul 
front. Cu toate că exista o alianță secretă între România şi 
Puterile Centrale, între care şi Austro-Ungaria, încă din 
1883, interesele României şi opinia publică îi cereau să meargă împotriva bulgarilor susținuți deschis de 
Austro-Ungaria. La 20 iunie/3 iulie 1913 primul ministru Titu Maiorescu supunea regelui Carol I decretul de 
mobilizare al armatei române. 

Intenţia comandamentului român era să ocupe Cadrilaterul cu o armată secundară şi în acelaşi timp 
forța principală să treacă Dunărea şi să înainteze rapid către Sofia spre a dicta încetarea războiului şi 
încheierea păcii. Regele Carol trecea pentru a doua oară Dunărea în fruntea armatei române. Prima dată 

pentru a aduce independenţa României şi să ajute la crearea statului bulgar. A doua oară, 36 de ani mai 
târziu, pentru a da o lecție vecinului ingrat şi agresiv şi pentru a aduce linişte Balcanilor. 

Corpul V de armată, sub comanda generalului Culcer, cu o divizie de rezervă, ocupă Cadrilaterul 
până la linia Turtucaia — Balcic. În acelaşi timp masa principală trecuse Dunărea între Bechet şi Turnu 
Măgurele. Corpul I armată şi divizia 1 cavalerie au trecut pe vase pe la Bechet, îndreptându-se spre Rahova, 
iar divizia 1 cavalerie sub comanda generalului Bogdan apucă oblic spre sud-vest, spre nodul de comunicații 
Ferdinandovo, tăind retragerea din fața sârbilor a armatei bulgare comandate de generalul Kutincev. O 
brigadă bulgară trecuse deja de Ferdinandovo şi se îndrepta spre Sofia prin pasul Ginci, când ariergarda intră 
în contact cu divizia de cavalerie a generalului Bogdan (10 iulie). Acesta manevră foarte bine, încât bulgarii, 
deşi superiori, crezură că au în față trupe mult mai numeroase. Prin telegrama expediată de generalul 
Sirakov şi interceptată de români, acesta spunea că are în față avangarda unui corp de armată cu şapte baterii 
de artilerie. Bulgarii se demoralizară şi întreaga brigadă a fost luată prizonieră de divizia lui Bogdan. Armata 
lui Kutincev se descompuse, dezertorii şi prizonierii fiind dezarmaţi şi lăsaţi să se întoarcă la casele lor. 

Sub protecţia acestei flancgarde, corpurile II, III şi IV, cu o divizie independentă de cavalerie şi 
câteva divizii de rezervă trecură Dunărea pe la Corabia. Podul pregătit dinainte, construit din portiere de câte 
cinci pontoane metalice cuplate, a fost lansat în şapte ore, succes remarcabil pentru pontonierii români. 
Ajunse pe teritoriul bulgar, trupele noastre înaintară cu viteză în câteva zile fiind în Balcani. Corpul I era la 
Orhania, ocupând trecătoarea Arab-Konak, poarta Sofiei. Din înălțimea pasului, soldaţii români vedeau 
noaptea luminile capitalei, iar aviatorii români, utilizând pentru prima oară aeroplanul în război, planau 
deasupra Sofiei. Corpul IV era Etropol, iar elemente înaintate erau Tatar-Bazargic, înaintând până la 10 km 
de Filippopol, recunoaşteri de patrule făcură legătura cu armata greacă. 

În 18 zile armata română fusese mobilizată, concentrată, trecuse Dunărea şi ajunsese la 20 km de 
Sofia şi 10 km de Filippopol, trecuse Balcanii şi făcuse legătura cu armata greacă. Capitala inamică, Sofia, 
lipsită de apărare, era la dispoziţia românilor. La 5/18 iulie, regele Ferdinand al Bulgariei adresă regelui 
Carol ali României rugămintea de a aapa înaintarea Wupelor române, declarându-se gata de a primi condițiile 

sope p | i ~ i Intervenția din Bulgaria a arătat capabilitățile şi 
`B t haa! EN ý __ Mirea entuziasmul armatei române, prezentându-se la 
a în ~ f e mobilizare un număr mult mai mare decât cei 
chemaţi, dar a relevat şi unele slăbiciuni, cum ar 
fi vulnerabilitatea la epidemii. Din păcate, în 
entuziasmul general, nu s-au tras învăţămintele 
necesare. 

Pacea s-a încheiat la Bucureşti, tratativele fiind 
conduse de Titu Maiorescu. România ieşise din 
acest război cu Cadrilaterul, cu un prestigiu 
european considerabil mărit, dar şi cu un duşman 
implacabil în care toată ura Modificările 
teritoriale după Pacea de la Bucureşti născută din invidie, deziluzie şi umilinţa îndurată lua proporții 
exaltate. Deşi generalul Fiicev, delegatul Bulgariei la Bucureşti, recunoştea că Bulgaria achita nota de plată 
la care o condamnase lăcomia şi miopia ei politică. 

Şi datorită intervenţiei în războiul balcanic, relațiile României cu Puterile Centrale au continuat să se 
răcească iremediabil, în schimb România se apropia din ce în ce mai mult de alianța franco-rusă.Nu degeaba 
Nicolae Iorga a spus „campania din Bulgaria a fost primul capitol al războiului României contra Austro- 
Ungariei”. 


W: 
f Sofia 4 
Ă marul 


Urmările până astăzi 

Când România a intrat în războiul mondial, a 
fost asigurată de ruşi că nu trebuie să-şi facă probleme 
cu bulgarii, deoarece aceştia nu vor îndrăzni să lupte 
împotriva eliberatorilor şi protectorilor lor. De aceea ne- 
au promis două divizii în Cadrilater, pentru a-i 
descuraja pe bulgari de la orice atitudine belicoasă. 
Chiar şi soldaților ruşi din aceste divizii li s-a spus ca în 
cazul puțin probabil în care ar fi atacați, să strige tare 
„Ruskii!” şi bulgarii îi vor lăsa în pace. 

Nu numai că nu s-a întâmplat aşa, dar Bulgaria a 
atacat în Cadrilater fără declarație de război, aceasta 
fiind trimisă a doua zi. Un alt eveniment în războaiele 
moderne, când atacul a fost dat înainte de a se trimite 
vreo declaraţie de război a fost numit „Ziua infamiei”, 
respectiv 7 decembrie 1941. Declaraţia de război ar fi 
trebuit înmânată la Washington chiar în momentul 
atacului, dar din cauza redactării dificile a declarației şi 
a decodificării încete a mesajului cifrat de la Tokio către 
ambasada japoneză, a fost înmânată câteva ore mai 
târziu. Şi a fost „ziua infamiei”. lar când bulgarii ne-au 
atacat fără declaraţie de război, alături de turci şi 

Monumentul de la Smârdan germanii conduşi de Mackensen 
distrus de naţionaliştii bulgari în 1916 

Tot bulgarii s-au comportat cu brutalitate în timpul ocupaţiei, tot ei au răsturnat statuia lui Ovidiu din 
Constanţa, în ideea că această provincie va rămâne pe veci a lor, deci să şteargă tot ce amintea de latinitatea 
ei, tot ei nu s-au dat duşi din Dobrogea chiar dacă războiul era terminat şi ei învinşi. 

În 1940, când după ultimatumurile şi cedările Basarabiei şi nordului Bucovinei, apoi a Ardealului de 
Nord, situația noastră era mai dificilă, bulgarii au cerut Cadrilaterul. L-am cedat şi am făcut şi schimburi de 
populaţie, pentru a nu rămâne vreun motiv de dispută. 

Din fericire, astăzi suntem aliați în NATO şi UE, dar nu putem să nu remarcăm excesele de 
malițiozitate şi superioritate la adresa noastră cu fiecare ocazie, deşi ar fi bine ca fiecare să-şi vadă bârna din 
ochiul lui mai întâi. 

Dar există un aspect în care politica şi apucăturile bulgarilor nu s-au schimbat: tratamentul față de 
minorităţi. Bulgarii au o lungă istorie în încercările lor de deznaționalizare a minorităţilor, chiar şi în 
perioada comunistă, în anii 80, a ieşit un scandal serios referitor la practica bulgarizării numelor etnicilor 
turci. 





Acelaşi lucru se petrece chiar şi astăzi față de minoritatea română, ca o constantă, ieri aromânii din 
Macedonia şi azi cei din nord-vestul Bulgariei. O serie de reportaje au documentat soarta şi situația 
românilor din Bulgaria. 

„Românii din Bulgaria se pot împărți într-un sector timocean, un sector dunărean (care se întinde de 
la râul Timoc şi până la litoralul Mării Negre) şi un sector, în interiorul ţării şi al Munţilor Balcani. Sub 
raportul numărului lor, cu toata grija bulgarilor de a-i scoate în statistici cât mai puțini, există numeroase 
statistici credibile, citate mai recent, după care numărul românilor din Bulgaria s-ar ridica la 250 000 iar al 
aromânilor la 150 000. După alte statistici, numărul real al acestora ar fi cel puțin dublu.” Mai mult, 
comunitatea românească nu este recunoscută de către oficialități, tocmai într-un stat UE care s-a angajat să 
protejeze drepturile minorităților. Din păcate, nici statul român nu este prea interesat de păstrarea identității 
culturale a acestor frați, altfel nu ne explicăm tăcerea continuă asupra acestui subiect, mai ales când există 
posibilitatea unor negocieri directe, între vecini şi aliați. 


O analiză de Cristian Negrea 
Noi şi sârbii 


Spuneam în articolul Noi şi bulgarii că, înconjurați de o mare de slavi şi fino-ugrici, care nu au 
precupețit niciun efort pentru a ne desfiinţa ca neam şi naţiune şi care au folosit fiecare ocazie posibilă 
pentru a ne şterge de pe hartă şi chiar de pe fața pământului, ne-am căutat cu disperare vecinii care ne-ar fi 
putut fi prieteni şi aliaţi, alții decât Marea Neagră. Primii spre care ne-am îndreptat privirile au fost bulgarii, 
care ne datorau atât de mult, chiar şi existenţa lor ca şi stat, obținută inclusiv prin sângele şi baioneta 
dorobanţului român. Dar la nici douăzeci şi cinci de ani mai târziu, după ce ar fi dorit o uniune cu România, 
atitudinea bulgarilor s-a schimbat radical, ajungând mai târziu ca bulgarul să ne fie la fel de duşmănos ca 
rusul sau ungurul. Toate acestea le-am discutat în articolul susmenționat. 

Dezamăgiţi de bulgari, ne-am îndreptat spre sârbi. Multe ne legau de acest popor dârz şi încercat, 
trecut prin furcile caudine ale istoriei, la fel ca şi noi. Dar, ce am văzut în cazul bulgarilor, vom vedea şi în 
cazul sârbilor. Recunoştinţa între oameni este un lucru rar, cu atât mai rar este în cazul popoarelor. Un prim 
ministru britanic spunea că naţiunile nu au prietenii eterne, ci doar interese eterne. Poate de aici i se trage 
Angliei porecla de Perfidul Albion. Dar sunt necesare câteva cuvinte despre sârbi, istoria lor şi mentalul 
au papo 





Pare oarecum ciudat că pentru sârbi, momentul 
lor de referiță în istorie, punctul central de care se leagă 
permanent este bătălia de la Kosovopolje, sau Câmpia 
Mierlei, din 1389. Este întradevăr discutabil de ce 
momentul lor de glorie în istorie îl reprezintă tocmai o 
înfrângere categorică, în urma căreia statul sârb, până 
atunci o putere medievală, dispare, ajungând sub ocupație 
turcească pentru cinci sute de ani. Bătălia de la 
Kosovopolje de la 1389 reprezintă pentru sârbi o culme, 
un vârf al rezistenței antiotomane, dar ea este o înfrângere 

Bătălia de la Kosovopolje categorică care a dus la dispariția lor ca stat. Iar ca să faci 
din această bătălie o epopee şi prin asta o supradimensionare a rolului antiotoman al sârbilor în istorie mi se 
pare o tentativă de deformare şi de minimizare a eforturilor celor care au luptat şi s-au opus sute de ani 
expansiunii otomane. Am aici în vedere pe români, pe unguri (până la 1526, când Ungaria este transformată 
în paşalâc), pe polonezi, pe toţi cei ce au apărat Europa de pericolul musulman timp de sute de ani de la 
1389 încoace. 

La 1389, Imperiul Otoman era în ascensiune, dar nu ajunsese la apogeu. Constantinopolele va cădea 
în 1453, Buda în 1526, Viena va fi asediată pentru ultima oară de turci în 1683. Greul luptelor antiotomane 
va fi dus de popoarele est-europene în cea mai mare măsură în perioada ce a urmat bătăliei de la 
Kosovopolje. Secolul al XIV-lea reprezintă apogeul luptei antiotomane a românilor, care va continua cu 
intermitențe şi în secolele următoare, al XV-lea şi al XVI-lea, dar niciodată Ţările Române nu au fost 
transformate în paşalâcuri sau provincii otomane, decât unele părți mai mici ale acestora. Au plătit tribut, ca 
semn de vasalitate, dar nu au fost desfiinţate, cum s-a întâmplat cu Serbia sau Ungaria, iar de nenumărate ori 
s-au răzvrătit şi au dus războaie grele împotriva otomanilor. 

Dar unde au fost sârbii în această perioadă, ei care se erijează în mari luptători antiotomani? Trebuie 
menționat că primele lupte (victorioase de altfel) pe care Muntenia le are cu turcii datează din 1367 când 
Vlaicu Vladislav (Vlaicu Vodă) îi învinge, deci cu mai bine de douăzeci de ani înainte de bătălia de la 
Kosovopolje. Chiar şi la această bătălie de la Kosovopolje, sârbii au beneficiat de ajutorul românesc 
(conform uneia dintre cronici) sub forma unui contingent de luptători munteni trimişi de Mircea cel Bătrân. 
Este adevărat, lupta a fost cumplită, dar a rămas celebră mai ales prin faptul că şi-au pierdut viaţa ambii 
comandanţi, respectiv cneazul Lazăr şi sultanul Murad, ucis de Milos Obilici, un nobil sârb. Milos Obilici l- 

a ucis pe Murad după bătălie, în timp ce i se închina şi îşi prezenta omagiile învingătorului. Fiul lui Murad, 
Baiazid, ajunge sultan şi va fi supranumit ulterior Ilderim, adică Fulgerul. 

Dar să revenim, unde au fost sârbii în timpul marilor războaie antiotomane duse de popoarele 
creştine? Îi găsim la scurtă vreme, la şase ani de la bătălia de la Kosovopolje, ca şi soldați devotați în armata 
noului sultan Baiazid. Dar şi mai devreme. O acțiune antiotomată victorioasă a regelui ungur Sigismund de 
Luxemburg în Serbia la 1391 îi găseşte pe sârbii voievodului Stefan Lazarevici în tabăra otomană, luptând 
împotriva creştinilor. În 1395, Baiazid trece Dunărea pentru a-l supune pe Mircea cel Bătrân şi a ocupa Țara 
Românească până la Carpaţi. Sârbii sunt alături de Baiazid ca şi vasali credincioşi, în frunte cu regele 
Marko, despotul Stefan Lazarevici şi viteazul Constantin Dragaşevici. Legenda spune că în noaptea 
dinaintea bătăliei, Dragaşevici i-ar fi spus regelui Marko: “Va fi mâine o cumplită bătăile şi mă rog ca 
Dumnezeu să dea victoria creştinilor, şi fie ca eu să fiu primul căzut în această luptă”. Dumnezeu i-a ascultat 
ruga, a doua zi amândoi, atât Constantin Dragaşevici cât şi regele sârb Marko sunt ucişi în luptă de muntenii 
lui Mircea cel Bătrân. Totuşi, sârbii au luptat împotriva românilor, s-au bătut eroic şi de mâna lor au căzut 
mulți creştini. Au luptat pentru victoria turcilor, care dacă s-ar fi întâmplat, aceştia ar fi făcut încă un pas 
spre centrul Europei. Românii au obținut victoria care i-a oprit pe moment pe otomani. Dar sârbii ce au 
făcut, înafara dorinţei exprimate de Constantin Dragaşevici? Au trecut de partea creştinilor pentru a le 
facilita victoria, dând o lovitură otomanilor şi răzbunându-l pe cneazul Lazăr şi pe toți sârbii căzuţi la 
Kosovopolje? S-au retras de pe câmpul de luptă descoperind flancul otoman pentru raidul nimicitor al 
cavaleriei române? Nu, nici vorbă. Au luptat eroic, în linie cu turcii, împotriva românilor şi creştinilor, 
pentru victoria necredincioşilor cotropitori, pentru ca umbra semilunii să se întindă şi asupra ţărilor române, 
asta la numai şase ani de la bătălia de la Kosovopolje. 

Mai mult, anul următor 1396, la Nicopole, sârbii conduşi de Stefan Lazarevici au dat lovitura de 
grație cavalcadei impetuoase dar nechibzuite a cavalerilor burgunzi conduşi de Jean de Nevers, care s-au 
năpustit la atac ignorând planurile lui Sigismund de Luxemburg, regele Ungariei, şi ale lui Mircea cel 
Bătrân, pe motivul pueril conform căruia la gloria victoriei erau îndreptățiţi ei, cavaleri veniți din îndepărtata 
Franţă pentru a zdrobi păgânismul în cruciadă. Nu l-au zdrobit, izbirea lor în flancul drept de către sârbii lui 
Stefan Lazarevici a însemnat sfârşitul bătăliei, precum şi sfârşitul pentru 3000 de francezi prizonieri 
decapitaţi din ordinul lui Baiazid. Jean de Nevers, baronul de Coucy şi alți nobili de marcă au fost 
răscumpărați pe bani grei. Sigismund şi Mircea au reuşit să scape din luptă pentru a continua ani de zile, 
chiar generaţii, războiul împotriva otomanilor. 

) mms MPAMTIREA BANATULUI aaa ra Atunci de unde provine această autointitulare, această 
Sei autoasumare a luptei antiotomane de către sârbi, din moment 
ce faptele lor şi istoria dovedesc contrariul? De unde şi până 
unde sârbii apărători ai creştinătăţii de turci? Eventual înainte 
de 1389 şi spre sfârşitul dominaţiei turceşti în Balcani, în 
secolul XIX. 

Istoria noastră recentă 

Înaintea primului război mondial, în al doilea război 
balcanic, sârbii ne-au fost aliați alături de greci împotriva 
bulgarilor. În primul război mondial, la fel, curentul de 
simpatie față de Antanta din perioada neutralității dintre ani 
1914-1916 s-a răsfrânt şi asupra eroicilor sârbi. Fiindcă s-au 
bătut cu mult eroism, inclusiv divizia sârbă care a luptat în 
Dobrogea i-a depăşit cu mult în bravură pe ruşi. 

Dar am fost dezamăgiți de comportamentul lor, prin 
care ne-au refuzat o treime din Banat, ajungând să stăpânească 
S> pentru prima dată în istorie teritoriu la stânga Dunării, teritoriu 
românesc, deşi acesta ne era promis chiar prin convenția din 1916 cu Antanta. Din neam împilat, a ajuns 
unul expansionist, la fel cum s-a întâmplat inițial cu bulgarii, frații lor slavi. 

Norii negri ai celui de-al doilea război mondial s-au adunat mai întâi deasupra României, căreia 1 s-a 
cerut Basarabia şi Bucovina de Nord de către URSS la 28 iunie 1940. România făcea parte din Mica 
Înţelegere, alături de Iugoslavia, Turcia şi Cehoslovacia, până în 1938 — 1939, când Cehoslovacia dispare de 
pe hartă. Şi în 1939, la împărțirea Cehoslovaciei, României i s-a oferit Maramureşul istoric de pe teritoriul 
acesteia, dar a refuzat să ia parte la acest rapt. La fel, i s-a oferit partea din Banat de pe teritoriul Serbiei, la 
data în care Iugoslavia a fost invadată de germani, în primăvara lui 1941. Antonescu a refuzat, dar i-a 
transmis lui Hitler că în cazul în care trupele maghiare aliate cu Germania vor intra în Banatul sârbesc, cele 
române vor intra după ele şi le vor combate scoțându-le afară. Dar înainte de asta, la 28 iunie 1940, când am 
primit ultimatulul sovietic, deşi eram aliați cu Iugoslavia şi tratatul prevedea ca în cazul în care România 
intra în război cu un alt stat şi un stat tert atacă România, aliatul se obligă să declare război statului terț. Şi 
reciproca era valabilă. Sârbii ne-au cerut să nu periclităm zona riscând un război cu URSS, singurii care s-au 
declarat gata să-şi respecte angajamentele au fost turcii. 

În perioada comunistă, după tensiuni de graniţă în timpul lui Gheorghe Gheorghiu-Dej, s-a ajuns la o 
destindere şi prietenie în timpul lui Ceauşescu datorită distanțării de Moscova a ambelor state. 

În prezent, există numeroşi români în Serbia, atât în Voivodina sau Banatul sârbesc, cât şi pe valea 
Timocului, iar aceştia nu se bucură de drepturile de care se bucură mai puţin numeroşii sârbi din România, 
dimpotrivă, sunt prigoniți 


Cristian Negrea 
www .ziaristionline.ro 


„Relațiile româno-iugoslave” 


Cadrul real al legăturilor româno-iugoslave, mascate timp îndelungat prin acte formale, de 
alianță şi declaraţii de „amiciţie” 

Sub ochii noştri se desfăşoară o nouă dramă la care asistăm cu cutremurare în suflet, fiindcă am 
fost şi noi, deşi nu în împrejurări identice, atât de greu încercaţi. 

Nu prejudecăm asupra desfăşurării evenimentelor, dar întrucât această desfăşurare implică fără 
nicio îndoială posibilitatea unor revizuiri totale de situaţii şi raporturi, este bine, cred, să câştigăm o vedere 
cât mai clară şi obiectivă asupra situaţiei şi să ne apărăm fără resentimente, dar şi fără slăbiciune, 
propriile noastre interese. 

Iugoslavia este unul din statele care a beneficiat de cele mai întinse câştiguri teritoriale ca stat 
succesor al dezmembratei monarhii austro-ungare. Proporția dezvoltării sale teritoriale de la 1913 încoace 
este într-adevăr interesantă. Vechiul stat sârbesc întins în regiunea Moravei, cuprindea la 1817 numai 
43600 km?, iar după Congresul de la Berlin a ajuns la 48300 km2. În urma războaielor balcanice, încheiate 
cu concursul României prin Pacea de la Bucureşti, teritoriul Serbiei a sporit la 87300 km?, iar prin 
participarea la războiul mondial s-a constituit statul iugoslav deci cu un teritoriu aproape de trei ori mai 
mare. 


Conflictul de la conferinţa păcii 

Este bine să cunoaştem această evoluţie, pentru a putea aprecia just conflictul ce s-a ivit la 
conferința păcii între noi şi sârbi la chestiunea Banatului. 

Articolul III din tratatul nostru de alianță din 14 august 1916 prevedea că „Franța, Anglia, Italia şi 
Rusia recunosc României dreptul de a anexa de la Austro-Ungaria toate teritoriile specificate la articolul 
IV”. Iar prin articolul IV granițele revendicărilor teritoriale româneşti sunt fixate astfel încât cuprind 
Banatul întreg. Cu toate acestea drepturile noastre asupra Banatului au fost contestate la conferința păcii 
de către sârbi şi conferința a adoptat o soluţie transacțională, acordând acestora zona bogată a 
Torontalului şi parte din județul Timiş. Soluţia aceasta nu se întemeia nici pe argumente istorice, deoarece 


12 


sîrbii sunt populație de colonizare şi n-au stăpânit niciodată în trecut acest teritoriu; nici pe realităţile 
etnice, fiindcă cei 600000 de români şi 400000 de şvabi reprezentau mai mult decăt cei 300000 de sârbi. S- 
au invocat însă motive strategice — necesitatea unei zone de apărare a Belgradului — deşi această zonă nu 
poate constitui o apărare reală şi Ion I. C. Brătianu, primul delegat al României atrăsese atențiunea, că 
„Dunărea era singura graniță capabilă să evite în viitor procese între noi şi sârbi, aşa cum ele există din 
nenorocire în Dobrogea, între bulgari şi țara noastră. Ar fi nenorocit să tranşem sub înrâurirea unor 
factori vremelnici, o chestiune care poate uşura, sau compromite pentru totdeauna, dezvoltarea relaţiilor 
între cele două popoare”. 


...”° Vine ora răsplatei” 

Au biruit totuşi factorii vremelnici. Imperialismul şi 
orgoliul sârbesc s-a impus. Apărând cu intransigenţă drepturile 
românilor asupra Banatului, Ion I. C. Brătianu a fost înfrânt de 
formidabila coaliție de ambiţii şi interese pe care o înfruntase, a 
părăsit conferința păcii şi la 12 septembrie 1919 a prezentat 
demisia întregului cabinet pe motivul nerespectării tratatului 
nostru de alianță de către Marile Puteri. Căci, el avea 
convingerea, exprimată mai târziu într-o conferință la Ateneu 
în „chestiunile cele mari, în acele de ordin moral care 
stăpânesc viitorul unui neam, de care sunt legate interesele lui 
supreme de onoare şi de naţionalitate, nu pot fi prețuri de 
tocmeală, nu pot fi motive de oportunitate ca să te hotărască a 
compromite, coborându-te de pe terenul înalt şi sigur al 
principiilor. Oricare ar fi vicisitudinile zilelor şi anilor, oricare 
fi durata lor, vine ora răsplatei” (Gh. Brătianu — Acţiunea 
politică şi militară a României în 1919, pag 38). 





n.I.C.Brătianu 

Atitudinea Iugoslaviei faţă de minoritatea românească 

Raporturile româno-iugoslave de după război, încep deci sub semnul acestui conflict rezolvat 
printr-o soluţie transacțională susținută şi de unii bărbaţi politici români şi acceptată de România sub 
presiunea aliaților, în vederea viitoarelor legături politice dintre statele beneficiare ale tratatelor de pace. 
Aceste legături se vor concretiza între altele, prin constituirea Micii Antante, organism politic menit a 
cimenta apropierea dintre statele succesoare şi a le asigura hotarele faţă de tendințele de revizuire. Ar fi 
fost de aşteptat, ca în vederea intereselor superioare ce erau de apărat în comun, intereselor superioare ce 
erau de apărat în comun, interese pentru care cele două state au semnat ulterior şi Pactul Înţelegerii 
Balcanice din 9 februarie 1934, o reală prietenie şi înțelegere să dea şi un conţinut sufletesc legăturilor 
dintre cele două popoare. Aceasta ar fi fost posibil în primul rând prin asigurarea reciprocă a drepturilor 
la viață naţională pentru minoritățile respective. În timp ce însă România a asigurat prin dispozițiuni 
constituționale, legislative şi administrative drepturile la viaţă proprie naţională, pentru toate minoritățile, 
fără deosebire, Iugoslavia a făcut discriminări revoltătoare în tratamentul diferitelor minorităţi şi chiar 
între cetățenii de acelaşi neam, cum sunt cele trei grupe etnice româneşti, cărora în general li s-a aplicat un 
regim de opresiune şi abuzuri, în disprețul tuturor legăturilor noastre de amiciţie şi alianță. Iată câteva 
fapte: 

După intervenția României în războiul balcanic şi ca urmare a tratatului de pace de la Bucureşti, s- 
a stabilit un regim special cu privire la românii din Macedonia sârbească şi grecească, în baza căruia se 
asigura Statului român dreptul de a înfiinţa şi susține şcoli şi biserici pe seama românilor din Macedonia, 
pe baza principiului de autonomie şcolară şi bisericească. Astfel, până în 1918, au funcționat în sudul 
Iugoslaviei mai multe şcoli primare, un liceu complet şi o şcoală normală-profesională de fete (în Bitolia). 
Toate aceste şcoli au fost închise imediat după 1918 de către guvernul iugoslav, iar localurile confiscate. 

Parohiile române ortodoxe existente în sudul Iugoslaviei înainte de 1918 au fost dizolvate, iar bisericile, 
construite şi înzestrate cu cheltuiala românilor şi a Statului Român, au fost confiscate pe seama cultului 
ortodox sârbesc. Citez cazul recent al bisericii, cimitirului şi paraclisului românesc din Bitolia, precum şi al 
localului liceului românesc din aceeaşi localitate. 





er eee În districtele Craina, Morava, Pojarevăţ şi 
N (1918-1922) Timoc, unde cifra minimă a românilor se poate 
evalua după statistica oficială la 175000 (în 
realitate sunt mai mulți), bisericile, mânăstirile şi 
şcolile româneşti au fost complet suprimate încă 
din epoca Sârbiei vechi. Nici dispoziţiile tratatelor 
pentru protecția minorităților, nici mai ales 
raporturile noastre de alianță şi amiciție, nu au 
adus vreo schimbare în bine în situaţia culturală a 
acestor români. Dimpotrivă. Un ziar românesc 
dacă pătrunde acolo, este considerat corp delict şi 
posesorul pedepsit. Tinerii sunt opriți să 
frecventeze şcolile din România. În lipsă de 
biserici şi şcoli naționale, analfebetismul şi sectele 
religioase s-au răspândit în mod îngrijorător. 
LEGENDA Preoții sirbi refuză să boteze pe nou născuți cu 

EEE Regiunea Craina CO Regiunea Pojarevăţ A îi ä , să 
îi Pa | 1 MI la a ant nume româneşti. Toate presiunile posibile s-au 
făcut, din fericire fără rezultate depline, pentru 















deznaţionalizarea acestor români. 

Conştiinţa naţională a acestor fraţi a fost încă atât de puternică încât pe timpul războiului balcanic 
au cerut o ocupaţie românească şi alipirea la România, iar la conferința de pace de la Paris au manifestat 
aceeaşi dorință. 

Numai grupul românesc din Banatul iugoslav se bucură de o ocrotire oarecare a intereselor sale 
naţionale în baza tratatului pentru minorităţi şi a convențiilor speciale. Nu se poate trece însă cu vederea 
că discuţiunile pentru reglementarea chestiunilor şcolare, începe la Belgrad în 1922, s-au terminat abia în 
1933 prin încheierea convenției şcolare respective, ele fiind de repetate ori zădărnicite de Iugoslavia. lar în 
chestiunea bisericească s-au dus 12 ani tratative fără rezultat, sârbii nevoind să recunoască tradiția 
istorică şi caracterul naţional al bisericii româneşti din Banatul iugoslav. S-a ajuns totuşi la un compromis 
şi s-a semnat la 2 iulie 1934 la Belgrad o , Convenţie relativă la regimul Bisericilor ortodoxe din Banatul 
iugoslav şi sârbe din Banatul românesc”. Această convenţie a fost ratificată de către parlamentul român 
prin legea din 20 iunie 1935. Nu a fost ratificată nici până azi de Iugoslavia şi ratificarea nici n-ar mai fi 
fost posibilă, deoarece conform uzanțelor parlamentare sârbeşti ea urma să se facă în cel mult doi ani de la 
semnare. Situaţia celor două biserici şi-a urmat deci starea de fapt, în dauna prestigiului bisericii şi statului 
român. 


Sârbii şi permanenta revendicărilor teritoriale 

Toate aceste atitudini caracterizează îndeajuns tendința contantă a politicii iugoslave faţă de 
elementul românesc. Această tendință este concretizată astfel de către profesorul universitar Dușan 
Popovici: „Politica noastră naţională de stat cu privire la Voivodina trebuie să aibă în vedere trei 
probleme fundamentale : 

1. Schimbarea rapoartelor etnice în favoarea noastră 

2. Reimprospătarea maselor largi ale noastre 

3. Încopcierea intelectualilor noştri la adevărata cultură, care desigur este numai cultura sârbească 
(P Nemoianu Sârbii şi Banatul, pg 77) 

Nu trebuie să uităm apoi, că sârbii nu au renunțat niciodată la revendicări teritoriale faţă de 
România. Recruţii sârbi învaţă că duşmanii cei dintâi sunt românii. „Poporul şi armata noastră nu vor uita 

gândul nostru va fi îndreptat spre acele ținuturi (Timişoara şi Banatul Românesc!) până când istoria nu va 
repara nedreptatea ”- scria Ziarul ,„ Politika” prin pana generalului activ N. Tolovici, la împlinirea celor 10 
ani de la unire. 

Dacă vă mai amintiţi, că în zilele tragice pentru noi din 26 şi 27 iunie trecut, amicii şi aliaţii noştri 
nu ne-au acordat niciun sprijin, Sfătuindu-ne să ne jertfim în interesul păcii, că o parte din presa iugoslavă 
făcea în acea vreme cor cu duşmanii noştri pe tema revizionismului, susținând că Bucovina este o regiune 
de origine pur slavă, că moldovenii din Basarabia sunt un trib deosebit de români, care întrebuințează în 
toate împrejurările limba rusească, că „România a primit prea mult pământ şi deci o revizuire a 
frontierelor este necesară, pentru că ea este justă”, socotesc că am schiţat destul de complet cadrul real al 
legăturilor româno-iugoslave, mascate timp atât de îndelungat prin acte formale de alianţă şi declaraţii tot 
atât de formale de „amiciţie” 

Ziarul Ardealul, 20 aprilie 1941 
Gheorghe Gh. Popa 


O recunoaştere a valorii unui om 
CRISTEA SANDU-TIMOC 


Miercuri 03.08.2011 a avut loc, cu ocazia Zilei Timişoarei, în sala de festivități a Primăriei 
Timişoara decernarea diplomei de excelență domnului Cristea Sandu Timoc pentru întreaga activitate 
dedicată păstrării identității şi spiritualității româneşti. Diploma a fost înmânată de către primarul 
municipiului Timişoara domnul Gheorghe Ciuhandu care a mulţumit domnului Cristea Sandu- Timoc pentru 
toată munca ce o depune în slujba poporului român. 

Personalitate marcantă a vieţii culturale bănăţeano-timocene, 
Cristea Sandu-Timoc s-a născut în Dacia Sud-Dunăreană/ Aureliană, 
la 8 septembrie 1916, în satul Zlocutea, comuna Negotin, din regiunea 
Timoc, partea care ţine astăzi de Serbia; autoritățile sârbeşti au 
schimbat numele satului său natal, Zlocutea, de pe malul râului 
Timoc, în Alexandrovac. 

Este fiul Gherghinei (n. Rima) şi a lui Petru Sandu, ţărani. 
Face primele patru clase în limba sârbă în localitatea natală. Trecând 
clandestin frontiera, urmează cursurile liceului la Turnu Severin 
(1929-1932), continuate la Şcoala Normală din Târgu Jiu şi încheiate, 
în 1937, la Şcoala Normală din Craiova. Între 1945 şi 1949 este 
student la Facultatea de Drept a Universității din Bucureşti. A 
frecventat în acelaşi timp Academia de Studii Comerciale şi 
Industriale, secția pedagogică, precum şi Facultatea «Maxim Gorki», 
abandonată în cele din urmă. Revenit în Iugoslavia după absolvirea 
Şcolii Normale de la Craiova spre efectuarea serviciului militar la 
Zdrenjanin, solicită sprijin la oficialitățile pentru înfiinţarea de şcoli în 
limba română şi fondează la Vârşeţ cenaclul Junimea Bănăţeană. În 
1939 se refugiază în România în urma unui proces pentru propaganda românească. În timpul războiului 
lucrează în Ministerul de Externe şi al Propagandei, conducând activitatea culturală în Comitetul Românilor 
Timoceni, al cărui preşedinte va fi între 1942 şi august 1944. În 1945 se află tot în Ministerul de Externe, iar 
din 1946 la Ambasada României la Belgrad. În 1948, în urma numirii Anei Pauker ca ministru de externe, 
îşi dă demisia. Este, un timp, cercetător la Institutul de Studii şi Cercetări Balcanice, condus de Victor 
Papacostea, iar din 1949 funcționează ca profesor la Liceul Zootehnic din Ciacova (Timiş) şi la Liceul de 
Fete din Timişoara (1951-1953). Arestat, în martie 1953, sub acuzaţia de „spion titoist”, e condamnat la 
cinci ani de muncă forțată. Ulterior i se schimbă calificarea infracțiunii în „activitate intensă împotriva clasei 

muncitoare” şi e condamnat la şase ani de temniță grea, cu confiscarea averii. leşit din închisoare, se 
angajează secretar-şef şi bibliograf la Facultatea de Agronomie din Timişoara, apoi consilier juridic la 
Uniunea Judeţeană a Cooperativelor de Consum Banat, de unde se pensionează. Face parte dintre fondatorii 
asociaţiei ASTRA Română pentru Banat, Porţile de Fier şi Românii de Pretutindeni, devenind secretar 
general coordonator. Sandu-Timoc debutează în 1936 la revista „Izvoraşul”, publicând în aceeaşi vreme 
ziarul „Nădejdea” din Vârşeţ. A colaborat la „Universul”, „Curentul”, „Timocul”, „Revista Fundațiilor 
Regale”. „Timpul”, „Şcoala şi Viaţa”, „Orizont”, «Familia», „Tribuna”, „Steaua”, „Folclor Literar” 
(Timişoara). 

În 1990, este primit în rândurile Uniunii Scriitorilor din România, pentru remarcabila-i operă de 
poet, prozator, folclorist, istoric, operă care, până în clipa de față, înmănunchează volumele: Poezii populare 
de la românii din valea Timocului, Craiova, Editura Scrisul Românesc, 1943; Istoria românilor timoceni, 
Vârşeţ-Serbia, Ed. Nădejdea, 1944; Cântece bătrâneşti şi doine, Bucureşti, Editura de Stat pentru Literatură 
şi Artă, 1967; Casa din Dunăre (povestiri), Timişoara, Ed. Facla, 1974; Pasărea sufletului (versuri), 
Bucureşti, Ed. Eminescu, 1980; Tăcerea de piatră (versuri), Bucureşti, Ed. Cartea Românească, 1982; 
Coroana munților (povestiri), Bucureşti, Ed. I. Creangă, 1983; Poveşti populare româneşti, Bucureşti, Ed. 
Minerva, 1988; Tragedia românilor de peste hotare, Timişoara, Ed. Astra Română, 1994; Mărturii de la 
românii uitaţi, Timişoara, Ed. Astra Română, 1995; Vlahii sunt români, Timişoara, Ed. Astra Română, 
1997; etc. 

Imediat după Revoluţia Anticomunistă din Decembrie 1989, Cristea Sandu-Timoc reia lupta pentru 
drepturile Dacoromânilor/Valahilor din Timocul de Serbia şi de Bulgaria. În 1992, înfiinţează Asociaţia de 
tip Astra Română pentru Banat, pentru Porţile-de-Fier şi pentru Românii de Pretutindeni, în obiectiv 
aflându-se bătălia pentru atribuirea „drepturilor Omului“ şi Dacoromânilor/ Valahilor din fosta Dacie Sud- 
Dunăreană, în primul rând, celor din Timocul natal. Sub egida Asociației de tip Astra Română pentru Banat, 
pentru Porţile-de-Fier şi pentru Românii de Pretutindeni, bineînţeles, prin grija „secretarului“ Cristea 
Sandu-Timoc, a patronat în fiecare toamnă, la Timişoara, cele 19 ediţii ale simpozionului Identitatea 
Culturală a Românilor. 

Băran Florin Ionel 


Oferte pentru românii din Timoc-Serbia şi Timoc-Bulgaria 
Donăm: 

- Cărţi pentru bibliotecă. 

- Haine second-hand pentru copii, femei, bărbaţi inclusiv încălțăminte (9 saci). 

- Două calculatoare folosite. 

- 5 suluri de hârtie tipografică învechită (aprox. 2500 kg, hârtia de lăţimea 1 m). Rolele se 

pot dona la diferite organizaţii care le pot folosi la tipărituri de ziare sau alte publicații. 

- „România Liberă” — colecţie ziar din perioada comunistă. 

- Revista „Magazinul Istoric”-colecţie din perioada comunistă. 

- Mobilier din stejar masiv nefolosit, în valoare de aprox. 3000 lei: colțar-canapea, 6 scaune 

mari tapiţate cu pluş, masă 2/1 m, bibliotecă două corpuri (corpul de jos cu 4 uşi şi 4 
sertare, corp suprapus cu uşi de sticlă şi rafturi). 

Cererile se vor adresa Astrei Române din Timişoara România, care se vor rezolva de către un 
comitet, astfel că nimeni nu va putea să profite personal în locul fraţilor români din Timocul Sârbesc 
şi Bulgăresc aflați în nevoie şi fără sprijin din partea Ţării Mume, ceea ce este o ruşine pentru un 
neam maturizat şi demn. 


NU SUNTEM UN POPOR FĂRĂ INIMĂ, NEMATURIZAT ŞI FĂRĂ 
DEMNITATE!!! 


Cum să scriem şi să citim româneşte 

Fiecare limbă are alfabetul ei, astfel limba rusa, sârba, bulgară, ucraineană, fiind 
limbi slave au alfabet cirilic. Popoarele cum sunt: Polonezii, Cehii, Slovacii, Croaţii si alții, 
au alfabet latin pentru că acesta are caracter universal şi este raspândit în toata lumea. În 
felul acesta limba sârbă sau bulgară fără alfabetul latin ar rămâne o limbă limitată doar la 
cultura slavonă şi n-ar avea deschiderile necesare pentru a-şi înfrumuseţa şi îmbunătății 
cultura pe care o oferă alfabetul şi limba latină. Noi ca Românii aşa numiţi Vlahi din 
Peninsula Balcanică avem nevoie de un alfabet latin, haina potrivită pentru civilizația şi 
cultura noastră ca popor de origine romană sau latină. 

Limba română are 27 de semne sau litere(slove). 
Iată alfabetul limbii române: 


ALFABETUL 


Română sârbă - Exemple 


A,a A, a - Ana, alb, avion 

B, b B, b - Barbu, bani, bucuros 

C, c K, k — Cristina , cocoş, cal, codru 

D, d D, d - Dana, Decebal, Daci, deal, dor 
E, e E, e — Eva, Elveţia, Everest, elev, elefant 
F, f F, f - Florin, farmec, floare 

G, g G, g - Galaţi, glas, gaină 

H,h H, h - Horea, hoţ, hoinar, hârtie 

l, i I,i - lon,inima,inel, iaurt 

Jj Z, z - Jana, joc, jena, jos 

K, k K, k - Kenya, kilogram, karate 

L, I L, | - Laura, lalea, lene, leu 

M,m M, m- Maria, Marcel, masa, măreț 
N,n N, n - Nicola, Nicoleta, nas, număr, nebun 
O, o O, o - Oana, oală, oaie, oameni 

P, p P, p - Petru, Păcală, picior, palmă 
R, r R,r - Radu, râu, rață 

S, s S, s - Sandu, soare, senin, sarmale 
Ş, ş S, s - Şibenic,, şal, şarpe 

TE T, t - Tănase, tren, tată, Turc 

Ţ, ţ C, c - Jara Românească, ţap, ţine 

U, u U, u- Ungaria, urs, urmă 

V,v V, v - Viorica, vulpe, văduv 

X, x - Xenia, xenofob, xerox 

Z, z Z, z - Zaharia, zodie, ziua, zahăr 

Alte semne româneşti: 

Ă, ă - casă, masă, mireasă, grasă 

Â, â - mâncare, câine, râs, român, sârb 
Î,î - învăţător, înţelept, îngheţata 
T.t - ţară, ţăran, ţânţar, ţeava 

Q, q - status-quo 

W, w- Walter, Washington 

Y, y - Yugoslavia, York 


Grupări de litere: 

Ge, ge - Gelu, ger, geam 

Gi, gi - Gina, ginere, girofar 

Ghe, ghe- Gheorghe, ghem, ghete 
Ghi, ghi - ghindă, ghiveci, ghiocei 
Ce, ce - Cezar, ceas, cetate 

Ci, ci - cina, cineva, cireşe 

Che, che- cheltuială, cheie, chef 
Chi, chi - China, chinez, chin, chipiu 


Aceasta rubrică va fi permanenta, apărând în fiecare număr, pentru a putea oferi 


tuturor alfabetul limbii române, să învăţăm singuri limba noastră sfântă 


16.04.2012 CRISTEA SANDU TIMOC 


ASTRA ROMÂNĂ, P-ţa Victoriei nr.3, corp II, ap. 14, Timişoara, România. 
astra_romana_timisoaraQyahoo.com 

Puteţi citi revista noastră săptămânală on-line pe adresa: 
http://astraromana.wordpress.com 

Rugăm călduros cititorii să urmărească site-ul  www.timocpress.info, al 
fraţilor noştrii din Timoc Serbia, de unde veţi obţine imagini şi ultimele ştiri 
despre persecuția românilor. Vă mai rugăm pe toţi să nu ne uitaţi şi să ne 
trimiteţi e-mail-ul prietenilor şi al tuturor celor care au e-mail-uri în fiecare 
sat. Noi facem toate aceste proceduri continuu, săptămânal şi gratis. Pentru 
donaţii: 

Cont BCR Timişoara: RO33 RNCB 0249022489120001 

Cod fiscal: 3981842 Timişoara-România 


Dumnezeu să vă dea sănătate! 

